27/10/2010 | Administración LocalMunicipal
Irixoa
Convocatoria de persoal laboral fixo: 4 auxiliares SAF

O Concello de Irixoa, mediante acordo da Xunta de Goberno do 14-10-2010, acordou aprobar a convocatoria de contratación de persoal laboral fixo conforme ás seguintes bases: 1ª Obxecto: É a provisión fixa de 4 postos de “Auxiliar de Axuda no Fogar”, mediante o sistema de concurso-oposición (consolidación de emprego temporal, conforme á disposición transitoria 4ª da Lei 7/2007, do 12 de abril), coas seguintes características: - Xornada: completa, con horario axustado ás necesidades do servizo, de luns a sábado. - Tarefas: Atención e asistencia domiciliaria a persoas con problemas (maiores, enfermos, discapacitados, nenos e en xeral persoas con algún grao de dependencia); información aos servizos sociais do concello e calquera outra similar. Veñen reguladas na Orde do 22 de xaneiro de 2009, pola que se regula o sevizo de axuda no fogar, a ordenanza municipal do servizo de axuda no fogar (BOP do 8-10-2009) e a Lei 39/2006, do 14 de decembro, de Promoción da Autonomía Persoal e Atención ás persoas en situación de dependencia. - Retribucións: 800 euros/mes brutos (que inclúe salario base e locomoción), ademais de 2 pagas extras de salario base ao ano.2ª Requisitos: Os aspirantes deberán reunir os seguintes requisitos: a) Ser español, ou cidadán dun estado membro da Unión Europea; tamén poderán participar os nacionais dos estados cos que a Unión Europea ou España teñan en vigor tratados internacionais de libre circulación de traballadores. b) Ter cumpridos 16 anos e ser menor de 65 anos. c) Non padecer defecto ou enfermidade física que impida o correcto exercicio das funcións. Non obstante, os discapacitados físicos ou psíquicos compatibles co posto terán as correspondentes adaptacións para a realización dos traballos. d) Non ter sido separado da función pública por procedemento administrativo ou xudicial. e) Estar en posesión do certificado de escolaridade, ou documento equivalente, e dun curso específico de axuda no fogar de alomenos 45 horas, que se deberá acreditar no momento da presentación de instancias. f) Non estar incurso en causas de incompatibilidade de conformidade co establecido na Lei 53/1984, normativa electoral e de función pública. g) Ter aboados os dereitos de exame que se establecen en 25 euros.3ª Instancias: Os interesados presentarán instancia para tomar parte na convocatoria, debendo manifestar que reunen todas e cada unha das condicións esixidas na base 2. As instancias deberan presentarse no prazo de 15 días naturais, contado desde o día seguinte á publicación do anuncio de convocatoria no B. O. P. Adxuntarase fotocopia do D. N. I., da titulación, da regularidade da residencia (estranxeiros) e da documentación que xustifique os méritos alegados (as fotocopias serán compulsadas), así como o xustificante do ingreso dos dereitos de exame; tamén se acompañará curriculum vitae persoal do aspirante. A solicitude presentarase no rexistro xeral do Concello en días laborais de 9:00h a 14:00h (sábados de 10:00 a 13:00 horas). Tamén se poderán na forma que determina o artigo 38.4 da Lei 30/1992, de réxime xurídico das administracions públicas e do procedemento administrativo común; neste caso, os concursantes deberán comunicalo mediante telegrama ou telefax durante o mesmo prazo que o de presentación de instancias. Coa presentación da instancia do proceso selectivo entenderase que a persoa interesada acepta o conxunto das bases desta convocatoria. O modelo de instancia será facilitado nas oficinas municipais, por correo electrónico ou farase público na páxina web do concello.4ª Admisión de aspirantes: Expirado o prazo de presentación de instancias o alcalde ditará resolución no prazo máximo de 15 días hábiles aprobando a lista de admitidos e excluidos; dita lista será publicada no BOP, indicando os respectivos nomes apelidos e DNI; indicaranse, no seu caso, as causas de exclusión e concederase un prazo de 10 días hábiles para subsanación de defectos. Se hai excluidos a lista terá un caracter provisional, aprobándose a definitiva tras o prazo de subsanación; pola contra, se non hai excluidos a lista inicial terá xa o carácter de definitiva. No anuncio de publicación da lista definitiva, así como na resolución aprobatoria, determinarase o lugar e data do comenzo dos exercicios e a composición definitiva do tribunal calificador.5ª Tribunal: O tribunal calificador estará composto polas seguintes persoas, todas con voz e voto: Os membros do tribunal estarán sometidos ás causas de abstención e recusación previstas na normativa administrativa. A resolución de ditas causas será competencia da Alcaldía, designando igualmente, en caso necesario, o substituto. O tribunal non poderá constituirse nin actuar sen a asistencia mínima de 3 membros, entre eles o presidente e secretario. As decisións adoptaranse por votación por maioría simple, resolvendo os empates o voto de calidade da presidencia. O Tribunal poderá incorporar asesores técnicos especialistas para valorar correctamente algunhas probas, con voz pero sen voto. O tribunal formalizará un acta por cada sesión (tipo de proba e concurso), así como un acta xeral do proceso selectivo e de proposta de contratación. Aos efectos de asistencia s e dietas o tribunal entenderase encadrado na categoría 3ª do Anexo IV do Real Decreto 462/2002, de 24 maio.6ª Probas: Previa convocatoria en chamamento único, os aspirantes someteranse obrigatoriamente ás seguintes probas: 1º- escritas: terán carácter eliminatorio e consistirán no seguinte: a) un test de 40 preguntas, con opción de 3 respostas alternativas das cales soamente unha será correcta, baseadas en contidos segundo o temario adxunto no anexo. O valor de cada pregunta correcta será de 0,15 puntos e as respostas negativas serán penalizadas cun desconto de 0,05 puntos. O exercicio será realizado nun tempo máximo de 30 minutos. A puntuación máxima será de 6 puntos. b) unha serie de preguntas de resposta curta, sobre os contidos do temario do proceso, que terá unha puntuación máxima de 4 puntos. O exercicio será realizado nun tempo máximo de 20 minutos. c) un exercicio de coñecemento de galego que consistirá nunha traducción directa e/ou inversa dun texto en castelán ou galego facilitado polo tribunal, nun tempo máximo de 30 minutos; os/as aspirantes que estean na posesión do Celga 2 ou equivalente estarán exentos e excluidos da realización desta proba. A valoración máxima da proba será de 0,50 puntos. Os exercicios escritos realizaranse nun único chamamento, se ben haberá un descanso de 15 minutos entre a realización de cada parte. Para superar a fase de probas escritas será necesario obter unha puntación mínima global de 5 puntos (4,75 para os exentos do exercicio de galego). 2º- unha proba práctica sobre mobilización de persoas. Neste exercicio valorarase o coñecemento da técnica para mobilizacións, transferencias, coñecemento e uso dos instrumentos e/ou axudas técnicas. Durante a proba práctica realizaranse polo tribunal preguntas específicas sobre a actuación do aspirante ou sobre cuestións conexas incluidas no temario. O tribunal, en función da idoneidade apreciada de cada aspirante, outorgará unha puntuación comprendida entre 0 e 8 puntos; será preciso obter un mínimo de 4 puntos para considerar superada a proba. No desenvolvemento das probas o tribunal fará as adaptacións precisas, en tempo e forma de realización, para as persoas que presenten algún tipo de discapacidade compatible coas funcións do posto, conforme ao establecido no art.59.2 da Lei 7/2007.7ª Méritos: Na fase do concurso, que terá unha valoración global máxima de 10 puntos, consideraranse como méritos valorables os seguintes: a) Posesión de certificado oficial de profesionalidade: 2 puntos. b) Experiencia en traballos relacionados co servizo SAF nos últimos 10 anos (ata 6 puntos máximo, sendo compatibles e acumulables os diversos apartados): - experiencia en postos de traballo en concellos da provincia da Coruña con poboación inferior o igual a 2.000 habitantes: con 0,20 por mes. - experiencia en postos de traballo como auxiliar do SAF en concellos da provincia da Coruña con poboación maior a 2.000 habitantes: con 0,15 por mes. - experiencia en postos de traballo como auxiliar de axuda no fogar en no resto de concellos e administracións públicas: con 0,10 por mes. - experiencia en postos de traballo como auxiliar de axuda no fogar en empresas ou entidades privadas con actividade en España: con 0,05 por mes. A acreditación da experiencia será de xeito ordinario mediante contrato de traballo e informe de vida laboral ou certificado de empresa; de calquera xeito de acreditación deberá quedar constancia da categoría e funcións realizadas no posto que se alegue. Calquera outro tipo de experiencia laboral non será tida en conta para valoración. c) Formación: Os méritos de formación consistirán en cursos expedidos ou homologados por organismos oficiais e relacionados directamente co posto de traballo e ciencias da saúde, referidos aos últimos 5 anos; valoráranse cun máximo de 4 puntos de acordo co seguinte baremo: - Duración de 40 a 100 horas: 0,25 puntos cada un. - Duración entre 101 e 160 horas: 0,40 puntos cada un. - Duración superior a 160 horas: 0,80 puntos cada un. O resto de cursos de formación non serán valorables; na documentación específica presentada acreditarase expresamente a duración e o contido dos cursos. d) Coñecemento do galego (non acumulables): - certificado de lingua galega CELGA 2, ou equivalente: 0,50 puntos. - certificado de lingua galega CELGA 4, ou equivalente: 0,75 puntos. e) Carné de conducir B1: 0,75 puntos. A valoración de méritos tan só se publicará para os aspirantes que superaran todas as probas do proceso, tras a realización e valoración das mesmas. As alegacións dos aspirantes ao tribunal, en relación ao contido dos exames, corrección e valoración dos mesmos, valoración de méritos ou calquera outro aspecto do proceso, serán realizadas por escrito polos interesados, coa inmediatez suficiente para que sexan analizadas e resoltas sempre antes da disolución do mesmo. Posteriormente xa adoptaran a forma de recurso administrativo ante a Xunta de Goberno.8ª Calendario de realización das probas: O lugar, data e hora da realización das probas selectivas fixarase na resolución da Alcaldía aprobatoria da lista definitiva de admitidos e excluidos, non podendo comenzar antes do 27-12-2010. As probas considéranse divididas en 2 fases independentes, polo que entre o remate das probas escritas e o inicio da proba práctica haberá unha separación mínima de 12 horas. Tras a convocatoria inicial para as probas mediante anuncio no BOP, o resto dos anuncios e convocatorias realizaranse por escrito publicado no taboleiro de anuncios municipal. A orde de actuación, naqueles exercicios que non poidan realizarse conxuntamente, iniciarase alfabeticamente por aqueles que teñan como inicial do primeiro apelido a letra «M», conforme ao sorteo feito pola Consellería de Presidencia, Administracións Públicas e Xustiza no ano 2010, e publicado no Diario Oficial de Galicia do 1 de febreiro. Os aspirantes serán convocados en chamamento único e virán provistos de DNI, ou documento identificativo oficial, en vigor; a non presentación, agás supostos especialmente xustificados, fará que decaian os dereitos a participar nos exercicios.9ª Temario das probas: O temario que se aplicará nas probas será o establecido no anexo destas bases.10ª Proposta de contratación: Os 4 aspirantes que, superando as probas correspondentes, obteñan maior puntuación, sumadas as fases de méritos e probas, serán propostos polo tribunal para a contratación laboral municipal. Tamén se propoñerán 2 suplentes, dentro da lista dos que superaron as probas, aos que obteñan maior puntuación dentro dos non aprobados no proceso e teñan aceptado previamente esta posibilidade na instancia. Esta proposta de contratación poderá ser obxecto do recurso pertinente, que resolverá a Xunta de Goberno.11ª Selección e contratación: O concello, representado polo sr. alcalde, e as persoas seleccionadas asinarán os oportunos contratos laborais fixos, fixándose un periodo de proba de 15 días, previa presentación da documentación acreditativa e resolución de selección. A resolución de contratación será publicada no BOP para coñecemento xeral e posibles recursos.12ª Réxime xurídico e incidencias: a aprobación das presentes bases, así como os demais actos administrativos que se sucedan, poderán ser recurridos na forma prevista na Lei 30/1992, do Réxime Xurídico das Administración Públicas e do Procedemento Administrativo Común; contra o acordo de aprobación das bases poderase interpoñerse polos interesados o recurso potestativo de reposición no prazo dun mes ante a Xunta de Goberno, ou ben, directamente, o recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses; tales prazos contaranse desde o día seguinte da súa publicación no BOP (artigo 46 da Lei 29/1998, de 13 de xullo, Reguladora da Xurisdición Contencioso-Administrativa). No non previsto nas presentes bases será de aplicación a seguinte normativa: Lei 7/1985 de 2 de abril, R. D. Lexislativo 781/1986 de 18 de abril, Lei 7/2007 de 12 de abril e Decreto lexislativo galego 1/2008 do 13 de marzo, así como demais normativa pertinente. O Tribunal queda facultado durante a súa actuación para realizar calquera aclaración ou determinación específica das presentes bases.1. A Constitución Española de 1978. Principios xerais e valores que a inspiran. Principais institucións políticas. Dereitos e deberes fundamentais.2. O réxime local español. O municipio. Organización básica municipal. Competencias principais dos municipios.3. Dereitos e deberes dos funcionarios e do persoal laboral da Administración Local.4. Lei de servizos sociais de Galicia. Obxecto. Sistema galego de servizos sociais.5. Os servizos sociais comunitarios.6. Servizo de axuda no fogar: historia, definición, usuarios e profesionais que interveñen. Prestacións e tarefas do SAF.7. Orde do 22 de xaneiro de 2009, pola que se regula o servizo de axuda no fogar.8. Ordenanza municipal do servizo de axuda no fogar do Concello de Irixoa.9. Modalidades de acceso ao S. A. F.10. Persoas destinatarias do S. A. F.11. Deberes e dereitos dos usuarios do S. A. F. Extinción e suspensión temporal do servizo.12. Deontoloxia e principios éticos do/a auxiliar de axuda no fogar.13. Vellez e envellecemento: definicións, servizos e recursos.14. Lei 39/2006 de 14 de decembro de promoción da autonomia persoal e atención as persoas en situación de dependencia.15. Concepto de dependencia, graos e niveis.16. Termo municipal de Irixoa: parroquias, lugares e vías de comunicación. Servizos existentes no municipio, en especial de carácter sanitario. Con esta publicación iníciase o procedemento de convocatoria pública da selección. Irixoa, 18 de outubro de 2010 O alcalde Antonio Deibe Sanmartín